open-index/open-wikipedia-markdown huggingface dataset:
Mexican Summer

**Mexican Summer** on yhdysvaltalainen itsenäinen levy-yhtiö, jonka Kemado Records perusti vuonna 2008. He toimivat Brooklynistä, New Yorkista. 

## Artisteja ja yhtyeitä
*Andrew Graham & Swarming Branch
*Allah-Las
*Apache Dropout
*Ariel Pink's Haunted Graffiti
*Ashrae Fax
*Beaches
*Best Coast
*BI
*Bipolar Bear
*Black Moth Super Rainbow
*Bobb Trimble
*Brain Idea
*Campfires
*Cold Showers
*Connan Mockasin
*Date Palms
*Dimples
*Dunes
*Dungen
*Eddy Current Suppression Ring
*Farmer Dave Scher
*Ford & Lopatin
*Fraction
*Gauntlet Hair
*Golden Triangle
*GR
*Greg Ashley
*Happy Jawbone Family Band
*Headdress
*Home Blitz
*Jacuzzi Boys
*John Carpenter
*Jorge Elbrecht
*Kurt Vile
*Lace Curtain
*Lansing-Dreiden
*Light Asylum
*Lilacs & Champagne
*Linda Perhacs
*Little Girls
*Lucky Luke
*Marissa Nadler
*Michael Angelo
*Mike Wexler
*Mood Rings
*Nachtmystium
*Nite Jewel
*No Joy
*Part Time
*Peaking Lights
*Pink Playground
*Purling Hiss
*Puro Instinct
*Quilt
*Radio People
*Ramases
*Real Estate
*Robert Lester Folsom
*Soldiers of Fortune
*Spectral Park
*Steve Moore
*Tamaryn
*Teams vs Star Slinger
*Terrible Truths
*The Alps
*The Amazing
*The Bitters
*The Black Ryder
*The Fresh & Onlys
*The Mantles
*The Miracles Club
*The Orkustra
*The Samps
*The Soft Pack
*The Tallest Man On Earth
*The Vacant Lots
*The Young
*TK Webb
*Travis Bretzer
*Turning Shrines
*Valet
*VietNam
*Viva L'American Death Ray Music
*Washed Out
*Weekend
*Weyes Blood
*Wooden Shjips
*Woodsman
*Xander Duell
*Young Prisms

## Lähteet
Sarjakeltanot

**Sarjakeltanot** (*Hieracium* *Umbellata*-ryhmä) on ukonkeltanoiden (*Hieracium*) sukuun kuuluva kasvilajiryhmä, joka toisinaan on tulkittu yhdeksi muuntelevaksi lajiksi: sarjakeltano (*Hieracium umbellatum*). Monet muut ukonkeltanot lisääntyvät lähinnä apomiktisesti, mutta sarjakeltanot lisääntyvät pääasiassa suvullisesti siementen kautta.

Sarjakeltanot ovat Suomessa yleisiä ja niitä tavataan lähes koko maassa, pohjoista kohti hieman harvinaistuen.

## Lähteet

## Aiheesta muualla
* Suomen Lajitietokeskus: Sarjakeltanot – ''Hieracium'' sect. ''Umbellata''
Liquid Acrobat as Regards the Air

__NOTOC__
**Liquid Acrobat as Regards the Air** on The Incredible String Bandin yhdeksäs albumi, joka julkaistiin vuonna 1971.

## Kappaleet
Kaikki kappaleet Robin Williamson, ellei toisin mainita.
### A-puoli
#
#
#
#
#
#

### B-puoli
#
#
#
#
#
##a) Eyes Like Leaves (Heron)
##b) Sunday Is My Wedding Day (Trad.)
##c) Drops of Whiskey (Trad.)
##d) Grumbling Old Men (Trad.)
#

## Kokoonpano
* Robin Williamson – oud, laulu, kitara, viulu, pilli, lautaset, harmoni, basso, piano, mandoliini, kazoo, nokkahuilu, banjo, oboe
* Mike Heron – urut, sitar, laulu, kitara, basso, piano, sähköpiano, sello, huilu, mandoliini, banjo
* "Likky" Licorice McKechnie – harmoni, urut, laulu, rumpu, basso, kazoo, tamburiini, lusikat, autoharp    
* Malcolm Le Maistre – cembalo, laulu, rummut, basso, kazoo, pilli, mandoliini, vihellys, busuki, kellopeli, huuliharppu, klarinetti, urut
* Stan Lee – pedal steel kitara, basso
* Gerry Conway – rummut

## Arvostelut
* Allmusic: 

## Lähteet
* ''Liquid Acrobat as Regards the Air'' discogs.com -sivustolla

### Viitteet
Kaarle Hämeri

**Kaarle Juhani Hämeri** (s. ) on suomalainen fyysikko ja aerosolifysiikan professori, joka on toiminut Helsingin yliopiston kanslerina lokakuusta 2017 alkaen.

Hämeri kirjoitti ylioppilaaksi Leppävaaran lukiosta vuonna 1983. Hän valmistui Helsingin yliopistosta filosofian maisteriksi vuonna 1991 ja filosofian tohtoriksi vuonna 1995. Aerosolifysiikan alaan kuuluvan fysiikan väitöskirjan otsikkona oli *Homogeneous nucleation in a laminar flow diffusion chamber*. Hän oli tohtoriksi valmistumisen jälkeen tutkijana Tukholmassa vuosina 1995–1996. Helsingin yliopiston dosentiksi Hämeri nimitettiin vuonna 1999.

Hän toimi assistenttina Helsingin yliopistossa useita jaksoja vuosina 1991–1996 ja myös Suomen Akatemian projektitutkijana ajanjaksolla 1991–1993. Vuosina 1996–1998 Hämeri oli Suomen Akatemian nuorempi tutkija ja vuosina 1998–2000 Helsingin yliopiston ympäristötutkimuksen koordinaattorina. Hän oli Työterveyslaitoksen vanhempi tutkija vuosina 2000–2002. Helsingin yliopiston fysiikan alan professorina vuodesta 2002 ja fysiikan laitoksen varajohtaja vuodesta 2010.

Professori Hämeri on toiminut Professoriliiton puheenjohtajana. Hän on toiminut myös useissa kansainvälisissä aerosolifysiikan tieteenalan järjestö- ja opetustehtävissä. Vuonna 2016 hänelle myönnettiin kerran kahdessa vuodessa jaettava International Aerosol Fellow -tunnustus. Hän oli tämän palkinnon kolmas suomalainen vastaanottaja.

Tieteellisen julkaisutoiminnan ohella Hämeri on kirjoittaja muun muassa Otavan vuosina 2010–2013 julkaisemassa lukion fysiikan *Empiria*-oppikirjasarjassa (1–8).
 
## Lähteet

## Aiheesta muualla
* Kansleri Kaarle Hämeri
Sarjakeltano

**Sarjakeltano** (*Hieracium umbellatum*) on ukonkeltanoiden (*Hieracium*) sukuun kuuluva kasvilaji tai yleisnimitys sarjakeltanoiden (*Hieracium* *Umbellata*-ryhmä) lajiryhmän edustajalle.

Tulkittaessa sarjakeltano yhdeksi muuntelevaksi lajiksi, se kasvaa 5–100 cm korkeaksi kasvupaikan viljavuudesta riippuen. Varsi on kalju tai lähes kalju ja siinä on 10–30 kappaletta suikeita lehtiä, jotka pienenevät ylöspäin mentäessä. Kukinto on keltaisista mykeröistä koostuva sarjamainen mykeröstö, jossa on vaihteleva määrä mykeröitä. Karuimmilla kasvupaikoilla mykeröitä saattaa olla vain yksi. Sarjakeltano kukkii heinä–elokuussa. Sarjakeltano on Suomessa yleinen etelässä suunnilleen napapiirin korkeudelle asti, joskin sitä esiintyy paikoitellen pohjoisempanakin.

## Lähteet

## Aiheesta muualla
* Laji.fi: Sarjakeltano (''Hieracium umbellatum'')
* Pohjolan kasvien pauloissa: ''Hieracium umbellatum'' - sarjakeltano
* Den virtuella floran: Flockfibbla (''Hieracium umbellatum'') 
* ITIS: ''Hieracium umbellatum'' 
* United States Department of Agriculture (USDA): ''Hieracium umbellatum'' 
* Flora of China: ''Hieracium umbellatum''
Animax

**Animax** () on japanilainen satelliittitelevisiokanava, joka on erikoistunut animen esittämiseen. Ketjun perustaja ja omistaja on Sony Corporation, ja sen pääkonttori sijaitsee Minatossa, Tokiossa. Osakkeenomistajia ovat Sony Pictures Entertainment, tunnetut animaatiostudiot Sunrise, Toei Animation ja TMS Entertainment, sekä tuotantoyhtiö Nihon Ad Systems.

Kanava on ensimmäinen ja maailman suurin ympärivuorokautinen animea esittävä televisiokanava. Japanin lisäksi Animaxia näytetään Taiwanissa, Hongkongissa, Etelä-Koreassa, Kaakkois-Aasiassa, Etelä-Aasiassa, Latinalaisessa Amerikassa ja useassa Euroopan valtiossa. Kanavaa on ilmoitettu näytettävän 89 miljoonassa taloudessa 62 eri maassa ja yli 17 kielellä.

Kanavan nimi on yhdistelmä sanoista *anime* (アニメ) ja *max* (マックス, makkusu).

## Lähteet

## Aiheesta muualla
*Animax 
*Animax International
Honda Logo

**Honda Logo** on Hondan vuosina 1996–2001 valmistama pieni henkilöautomalli, joka korvasi Honda Cityn. Logon seuraajaksi puolestaan tuli Honda Jazz.

Vuoden 2000 Euro NCAP -kolaritestistä Logo sai tulokseksi kolme tähteä viidestä. 

Ainoa moottorivaihtoehto oli 1,3-litrainen (65&nbsp;hv) bensiinimoottori. Aluksi vaihteistoksi oli valittavissa viisivaihteinen manuaali tai kolmiportainen automaatti, jonka myöhemmin korvasi portaaton CVT-automaattivaihteisto. 

Vuoden 1998 lopulla Logo koki pieniä, lähinnä ulkonäöllisiä uudistuksia. Lisäksi kaikkiin malleihin tuli vakiovarusteiksi matkustajan turvatyyny, turvavöiden esikiristimet ja voimanrajoittimet sekä ABS-jarrut. 

## Lähteet

## Aiheesta muualla
Kyokushinin painoluokalliset Yhdysvaltain-mestaruuskilpailut

**Kyokushinin painoluokalliset Yhdysvaltain-mestaruuskilpailut** (*U.S. Weight Category Karate Championships*, *USWC*) on vuosittain käytävä Kyokushin-karaten Yhdysvaltain-mestaruuskilpailut. Sitä on järjestetty vuodesta 2005 lähtien Los Angelesissa ja se käydään neljässä eri painoluokassa. Aikaisemmin 1996 järjestettiin All American Open -turnaus, jossa mestaruudesta otellaan avoimessa painoluokassa. Ensimmäisenä vuotena painoluokkia oli kolme.

## Tulokset
### Superraskassarja (+90 kg)

### Raskassarja (-90 kg)

### Keskisarja (-80 kg)

### Kevytsarja (-70 kg)

## Mitalitaulukko

## Menestyneimmät ottelijat

## Aiheesta muualla
*Virallinen sivusto 

## Lähteet
Vain elämää (7. tuotantokausi)

**''[[Vain elämää (televisiosarja)|Vain elämää]]'' -sarjan seitsemäs tuotantokausi** esitettiin Nelosella syksyllä 2017. Kausi oli ensimmäinen, jossa kaikki osallistujat olivat esiintyneet ohjelman aiemmilla kausilla. Kausi kuvattiin kausien 1–5 tapaan Satulinnassa Hirvensalmella, vaikka kuudes kausi kuvattiin Espanjassa.

Kauden artisteina olivat Cheek, Kaija Koo, Sanni, Jari Sillanpää, Juha Tapio, Jenni Vartiainen ja Toni Wirtanen.

Kaudella palattiin takaisin yksi jakso artistia kohden -viikkorytmiin, kun edellisellä kaudella jaksot oli jaettu kaksiosaisiksi. Jaksot tosin kestivät kaksi tuntia, jotta kaikki tulkinnat kuultiin kokonaan, toisin kuin edellisillä kausilla, joilla yksi jakso kesti vain tunnin. Kausi alkoi myös uudella etkot-jaksolla, jossa muisteltiin parhaita paloja aiemmilta kausilta.

## Jaksot

## Lähteet
Savukosken partisaanitukikohta

**Savukosken partisaanitukikohta ** sijaitsi jatkosodan aikana Savukosken koillisosassa Sotatunturien alueella Petäjä-Raatelmaselässä. Tukikohta toimi tukeutumispaikkana neuvostoliittolaisten partisaanien tehdessä iskuja Savukosken ja eteläisen Sodankylän alueen kyliin ja sen löytyminen tuo lisävalaistusta Koillis-Lapin vilkkaaseen partisaanitoimintaan.

## Tukikohdan löytyminen ja inventointi
Tukikohdan olemassaolo ja sijainti ei ollut yleisessä tiedossa ennen kuin paikallisilta asukkailta saadun vihjeen perusteella tukikohta kartoitettiin ja inventoitiin vuonna 2012 Metsähallituksen Valtion metsien kulttuuriperintökohteiden inventointihankkeessa.

Tukikohta muodostui Petäjä-Raatelmaselän laen pohjoispuolelle kivistä ladotuista pesäkkeistä, joita on yhteensä 103. Puolikaaren muotoon sijoitettujen pesäkkeiden keskellä on suurempien pesäkkeiden rypäs, joiden uskotaan kuuluneen partisaaniryhmien komentajille. Tukikohta muistuttaa rakenteeltaan ns. siilipuolustusasemaa. Useimmat pesäkkeet on rakennettu käyttäen suurta petäjää lisäsuojana. Pesäkkeiden kivien välistä löydetyt säilyketölkit osoittavat paikkaa käytetyn leiriytymiseen. Kohde on säilynyt hyvin alueella suoritetuista hakkuista huolimatta ja Metsähallituksen mukaan se tulisikin suojella.

## Tahkomännikön taistelu
Tukikohdasta noin kuusi kilometriä pohjoiseen sijaitsevan Tahkomännikön alueella käytiin 13.-16.4.1944 partisaanien ja suomalaisten joukkojen välinen taistelu. Alueelta on löytynyt mm. huopatossujen jäänteitä, peltipurkkeja, kiväärin patruunoita ja ilmeisesti vielä 2000-luvulla ihmisen luurangon jäänteitä. Taistelun alussa suomalaiset saartoivat partisaanit, mutta vihollisen saatua lisäjoukkoja suomalaiset joutuivat itsekin saarretuiksi. Taistelu päättyi lopulta partisaanien vetäytymiseen itään, mutta iskut alueen siviilikyliin jatkuivat siitä huolimatta kesällä 1944. Erillinen osasto Savukosken sotapäiväkirjoissa ei ole mainintaa Petäjä-Raatelmaselän tukikohdan paljastumisesta Tahkomännikön taistelun yhteydessä, ja on luultavaa että se oli toiminnassa vuosien 1940-1944 välisen ajan.

## Lähteet

*Häkälä, Piritta: ''Savukoski koillisosa kulttuuriperintöinventointi 2012, s. 543-546 ja 564-569''. Metsähallitus 2013.

*

*Ilta-Sanomat 4.3.2016: ''Neuvostoliiton salainen partisaanitukikohta löytyi Savukoskella''.

*Helsingin Sanomat 21.2.2016: ''Suurtutkimus valmistui: Suomen metsistä paljastui valtava määrä sota-ajan hautoja, vankileirejä ja tukikohtia''.

*Blogi Metsähallituksen talousmetsien kulttuuriperintöinventoinnista 2010-2015: ''"Vihollinen motissa!" - taistelu neuvostopartisaaneja vastaan Savukoskella 1944''.
Kiteenjärvi (Kitee)

**Kiteenjärvi** on Pohjois-Karjalassa Kiteellä keskustaajaman itäpuolella sijaitseva järvi.

## Maantietoa
Järvi on kaksiosainen ja sen pienempää järviallasta kutsutaan Päätyenlahdeksi. Koko järven pinta-ala on 1&nbsp;500 hehtaaria eli 15 km². Se on 8,9 kilometriä pitkä ja 4,1 kilometriä leveä. Päätyenlahti on 1,1 kilometriä pitkä ja 800 metriä leveä. Lahden alue osin myös rannat mukaan lukien on lintujen suojelualuetta. Lähes koko lahti on erotettu muusta järvestä pengertiellä, jossa on pieni aukko veden vaihtumiseksi. Loput järvestä muodostaa suuren järvenselän, joka lähes saareton. Järvenselkä on 5,0 kilometriä pitkä ja 3,8 kilometriä leveä.

Järvessä on laskettu olevan 7 saarta. Niiden yhteispinta-ala on 2 ha, mikä on noin 0,1 % järven kokonaispinta-alasta. Saarista yksi on yli hehtaarin suuruinen, yksi yli aarin ja loput 3 ovat alle aarin kokoisia. Yksikään saari ei ylitä neliökilometriä. Saarien nimet ovat Kiiskinsaari, Selkäsaari, Pieniluoto, Lehmänmaha, Siihansaari, Jänissaari ja Nuottasaari.

Järvi on luodattu ja siitä on julkaistu syvyyskartat. Sen tilavuus on 30 miljoonaa m³ eli 0,030 km³. Järven keskisyvyys on 2,0 metriä ja suurin syvyys on 13 metriä. Syvin kohta sijaitsee Kiiskinsaaren ja Selkäsaaren välissä.

Järven rantaviivan pituus on 35 kilometriä, josta saarten rantaviivan yhteispituus on noin kilometrin. Rannat ovat joki peltomaata tai taajama-aluetta. Välissä pilkottaa pienet metsäpalstat. Taajama-alue kuuluu Kiteen keskustaan. Muille rannoille on rakennettu jonkin verran vapaa-ajan asuntoja.

## Vesistösuhteet
Järvi sijairsee Kiteenjoen–Tohmajoen vesistössä (vesistöaluetunnus 02) Kiteenjoen valuma-alueen (02.02) Kiteenjoen alueella (02.022). Kiteenjoen–Tohmajoen vesistö kuuluu puoliksi Suomen ja puoliksi Venäjän puolelle.

Järven pohjoisosaan laskee Humalajoki, joka on Humalajoen alaosan alueen (02.023) laskujoki. Sen itärantaan laskee Hiidenjoki, joka on Humalajoen alaosan alueen (02.023) laskujoki. Järven vedenpinnan korkeus on 79,3 metriä mpy. Kiteenjoki virtaa alajuoksullaan Hanttavaarassa Kangasjärveen, josta se jatkaa eteenpäin Laatokkaan.

## Lähteet
Fidget spinner

**Fidget spinner** eli **spinneri** tai **sormihyrrä** on stressiä lievittäväksi tarkoitettu lelu, joka on suosittu erityisesti varhaisnuorten keskuudessa. Sen keskellä on tyypillisesti laakeri, joka voi koostua eri materiaaleista, kuten messingistä, ruostumattomasta teräksestä, titaanista, kuparista tai muovista. Hyrrän suosio kasvoi vuonna 2017 sosiaalisen median kautta. Hyrrällä voi tehdä temppuja, ja sen suosiota on verrattu 1990-luvun jojoon.

Hyrrän keksijäksi on sanottu yhdysvaltalaista Catherine Hettingeriä, joka alkoi vuonna 1993 myydä kehittämäänsä hyrrää. Lelukaupat eivät kuitenkaan ottaneet sitä myyntiin, eikä hyrrä menestynyt. Sen patentti raukesi vuonna 2005. Toisten lähteiden mukaan Hettingerin kehittämä hyrrä ei kuitenkaan ole sama kuin fidget spinner. Monet valmistajat ovatkin alkaneet valmistaa useita eri muotoisia ja tyylisiä spinnereitä.

Tavallisesti laakerin materiaalina käytetään keramiikkaa, metallia (ruostumatonta terästä tai kromia) ja sekoitusta. Erilaiset laakerit vaikuttavat värinään, ääneen ja pyörimisaikaan. 

Lelun tarkoitus on helpottaa keskittymistä ja mikroliikuntaa toimimalla laitteena, johon stressin voi purkaa.

## Lähteet

## Aiheesta muualla

* 
*
Monolith

**Monolith** voi tarkoittaa jotain seuraavista:
* Monolith Innovation Group, domain-nimien hallinta
* Monolith Productions, yhdysvaltalainen videopelien kehittäjä
* Monolith Soft, japanilainen videopelien kehittäjä
* Monolith Software, yhdysvaltalainen ohjelmistoyritys

## Musiikki
* *[[Monolith (Kansasin albumi)]]*, 1979
* *[[Monolith (Death Cube K:n albumi)]]*, 2007
Zenjūrō Mori

**Zenjūrō Mori** (, s. 4. heinäkuuta 1985 Nanao) on japanilainen karateka. Hän on Kyokushinin keskisarjan kaksinkertainen maailmanmestari.

## Kilpaura
Mori saavutti hopeaa Japanin mestaruuskisoissa 2005 hävittyään keskisarjan loppuottelussa Tomohiko Matsuokalle. Vain vuotta myöhemmin Mori voitti ensimmäisen Japanin-mestaruuden kohdattuaan Matsuokan toistamiseen loppuottelussa. 2007 Mori voitti kolmannen mitalinsa peräkkäin Japanin mestaruuskisoissa saatuaan tällä kertaa pronssia. Kaksi vuotta myöhemmin 2009 Mori saavutti maailmanmestaruuden voitettuaan loppuottelussa maamiehensä Miroyuki Kidachin. 2010 Mori siirtyi ottelemaan Japanin mestaruuskisoissa raskaaseensarjaan, jossa hän saavutti hopeaa hävittyään loppuottelussa Tariel Nikoleišvilille. Mori palasi sittemmin takaisin keskisarjaan ja voitti 2012 uransa toisen Japanin mestaruuden. Hän voitti loppuottelussa Yūta Sawamuran. Mori otti myös uransa toisen maailmanmestaruuden seuraavana vuonna Tokiossa, kun hän voitti loppuottelussa toistamiseen Yūta Sawamuran.

## Lähteet
Miks ei

**Miks ei** on suomalaisartisti Laura Voutilaisen 2. kesäkuuta 2017 julkaistu 13. studioalbumi. Albumin kappaleiden yhteenlaskettu striimimäärä ylitti ennakkoon kultalevyyn vaadittavat 10&nbsp;miljoonaa kuuntelukertaa.

## Kappaleet

## Singlet
*Miks ei* -albumin ensimmäinen single, ”Olet mulle enemmän”, julkaistiin joulukuun alussa 2015. Kappale nousi parhaimmillaan Suomen 56:nneksi soitetuimmaksi radiokappaleeksi.

Toinen single, albumin nimikappale ”Miks ei”, julkaistiin 11. toukokuuta 2016. Kappale menestyi hyvin sijoittuen muun muassa latauslistan neljänneksi, singlelistan 10:nneksi sekä ollen parhaimmillaan yhdeksänneksi soitetuin radiokappale. Single on saanut platinalevyn, kun se marraskuussa 2016 ylitti 4 miljoonan kuuntelukerran rajan.

Kolmas single, ”Mä en kestä”, julkaistiin 10. maaliskuuta 2017. Myös ”Mä en kestä” on menestynyt hyvin: lataus- ja singlelistalla se on sijoittunut kuudenneksi, radiossa se on ollut 34. soitetuin kappale. Single on striimannut kultaa.

## Lähteet
Hulahula Suomi

**Hulahula Suomi** on Yleisradion vuonna 2017 esittämä televisiosarja, jossa rohkaistiin suomalaisia tanssimaan. Ohjelmaa juonsivat Mira Luoti ja Ernest Lawson. Ohjelmassa kerättiin kuudelta paikkakunnalta ryhmä ihmisiä, jotka harjoittelivat tanssiesityksen ja esittivät sen jakson päätteeksi yleisölle. Television lisäksi ohjelmaa kuultiin viikoittain Yle Puheella, jossa lähetystä juonsi Mira Luoti. Lisäksi Yle Radio Suomen *Suomen radio* -lähetyksissä puhuttiin kesäkuussa, miten tanssi näkyy ja kuuluu eri puolilla Suomea.

Ohjelma huipentui juhannusaattona esitettävään viiden tunnin suoraan lähetykseen televisiossa ja radiossa, jossa tutustuttiin eri puolella Suomea asuvien juhannuksen viettoon, ja tanssittiin yhteistanssi Robinin ”Hula Hula” -kappaleen mukana. Juhannusaaton lähetyksessä yritettiin rikkoa yhteistanssin maailmanennätystä, mutta siitä ei tehty Guinnessin virallista ennätystä, koska se olisi rajannut ulkopuolelle pienemmät yksityiset juhlat. Ohjelma sai juhannusaattona 222 000 suomalaista tanssimaan yhtä aikaa Suomessa ja Euroopassa, kuitenkin maailmanennätykseen olisi tarvittu yli 265 000 tanssijaa. Hulahula Suomen juhannusaaton tv-lähetys tavoitti illan aikana yli 1 238 000 katsojaa.

## Jaksot

## Lähteet

## Aiheesta muualla
* Ohjelman kotisivut
* Mira Luoti ja Hulahula Suomi Yle Puhe.
Yūki Yoza

**Yūki Yoza** (, s. 20. joulukuuta 1997 Ibarakin prefektuuri) on japanilainen potkunyrkkeilijä ja entinen karateka. Hän on Kyokushinin kevytsarjan maailmanmestari.

## Kilpaura
Yoza voitti 2015 Japanin mestaruuskisoissa heti pronssia kilpailtuaan ensimmäistä kertaa aikuisten sarjassa. Seuraavana vuonna Yoza saavutti Japanin mestaruuden voitettuaan loppuottelussa Yūki Fukuin. Huhtikuussa 2017 Yoza oli mukana ensimmäistä kertaa maailmanmestaruuskisoissa. Hän voitti avauskierroksella Alisher Karmenovin ja toisella kierroksella Ilias Astamirovin. Turnauksen kolmas ja viimeinen ottelu käytiin loppuottelussa, jossa Yoza voitti Alim Iunusovin. Se oli samalla hänen ensimmäinen maailmanmestaruus.

### Potkunyrkkeily (2019–)
Yoza siirtyi 2019 karaten parista potkunyrkkeilyn pariin Knock Out -organisaatioon. Hän oli sitä ennen voittanut kaikki seitsemän käymäänsä kamppailua. Sen jälkeen Yoza on voittanut 11 ottelusta yhdeksän.

#### K–1 (2021–)
Yoza otteli ensi kerran K–1:ssä *Krush 132* -tapahtumassa. Hän kohtasi Hikaru Hasumin, jonka Yoza voitti tyrmäyksellä toisessa erässä. 

## Lähteet
Enok Löppönen

**Enok Evert Löppönen** (myös **Lopponen**, 3. tammikuuta 1885 Savonlinna – 7. joulukuuta 1963 Toronto) oli suomalaissyntyinen painija, joka edusti Kanadaa vuoden 1920 kesäolympialaisissa Antwerpenissa. Hän hävisi vapaapainin 75 kg:n sarjassa jo karsintakierroksella Yhdysvaltoja edustaneelle ruotsalaissyntyiselle Charley Johnsonille.

Löppösen seura Kanadassa oli suomalaissiirtolaisten vuonna 1902 perustama Toronto Yritys AC.

## Lähteet
Kolmas ruttopandemia

**Kolmas ruttopandemia** oli paiseruton aiheuttama pandemia, joka riehui maailmalla 1850-luvulta 1900-luvun puoliväliin.

Pandemia alkoi eteläisen Kiinan Yunnanin maakunnassa vuonna 1855. Sieltä se alkoi levitä tina- ja oopiumkauppareittejä pitkin ja saavutti Kunmingin kaupungin vuonna 1866, Tonkininlahden vuonna 1867 ja Guangdongin maakunnan satamakaupungin Beihain vuonna 1882. Tauti levisi Kantoniin vuoteen 1894 mennessä ja sieltä Hongkongiin. Intian Bombayssa tauti alkoi esiintyä vuoteen 1896 mennessä.

1900-luvun taitteessa ruttoa esiintyi jo kaikkien maanosien satamissa. Sitä levittivät uusien höyrylaivojen mukana kulkeneet rotat.

Pandemia jatkui maailmalla vuoteen 1959 saakka. Se aiheutti yhteensä yli 15 miljoonan ihmisen kuoleman, joista suurimman osan Intiassa. Satojatuhansia ihmisiä kuoli myös Kiinassa, Indonesiassa ja Afrikassa. Etelä-Amerikassa kuoli noin 24&nbsp;000 ja Euroopassa sekä Pohjois-Amerikassa noin 1&nbsp;000. Australiassa oli vuosina 1900–1925 kaikkiaan 12 ruttoepidemiaa, jotka aiheuttivat 535 kuolemaa. Pandemian myötä rutto levisi kotoperäiseksi uusien alueiden jyrsijäpopulaatioihin, Aasian lisäksi myös Amerikkaan ja Afrikkaan.

Ennen kolmatta ruttopandemiaa ruton aiheuttajaa ei ollut vielä tunnettu. Pandemian aikana vuonna 1894 Alexandre Yersin havaitsi, että tautia aiheuttaa *[[Yersinia pestis]]* -bakteeri, ja vuonna 1898 Paul-Louis Simond tunnisti rotassa asustavan kirpun taudin levittäjäksi.

Nimitys ”kolmas ruttopandemia” johtuu siitä, että aiemmin oli esiintynyt kaksi suurta ruttoa: Justinianuksen rutto sekä Musta surma.

## Katso myös
* Mantšurialainen rutto

## Lähteet

## Aiheesta muualla
Kan’ei-ji

**Kan'ei-ji** () on nykyisin raunioitunut temppeli Tokiossa, Uenon puistossa. Edo-kaudella se oli Tokugawan klaanin kotitemppeli ja yksi kaupungin vauraimmista temppeleistä. 

Temppelin perusti Tenkai Sojo vuonna 1625. Se oli aluksi Edon linnan portilla toiminut rukouspaikka, mutta Tokugawan klaanin suojeluksessa siitä kasvoi 68 rakennuksen kokonaisuus.

Meiji-restauraatiota seuranneessa sisällissodassa temppeli kärsi pahoin. Osia siitä on edelleen eri puolilla Uenon puistoa, kuten viisikerroksinen pagoda ja Toshogun alttari.

## Lähteet

## Aiheesta muualla
Songs to Test By

**Songs to Test By** on Valven *[[Portal 2]]* -videopelin ääniraita. Valve julkaisi ääniraidan kolmessa osassa vapaasti ladattavana versiona pelin julkaisun jälkeen.

Ellen McLain laulaa "Want You Gone" -kappaleen.

Pelin ääniraita on voittanut Interactive Achievement Awards -palkinnon *Outstanding Original Music Composition* -kategoriassa.

Neljän levyn kokoelma *Portal 2: Songs To Test By (Collector's Edition)* on julkaistu 30. lokakuuta 2012 Ipecac Recordingsin kautta. Kolme levyistä sisältävät aiemmin julkaistut kolme osaa ja neljäs levy sisältää kappaleita pelistä *[[Portal]]*. Mukana on myös pienoissarjakuva "Turret Lullaby".

## Lähteet

## Aiheesta muualla
*
Ajatuspoliisi (täsmennyssivu)

**Ajatuspoliisi** voi viitata seuraaviin:

*Ajatuspoliisi, Georg Orwellin teoksen Vuonna 1984 fiktiivinen hahmo, jotka valvovat ajatusrikoksia
*Ajatuspoliisi, Epilä-yhtyeen kappale
Ajatuspoliisi

**Ajatuspoliisi** () tarkoittaa vertauskuvallisesti mielipiteenvapautta vastustavaa toimijaa, totalitaarisessa valtiossa väkivaltakoneistoa, jonka tehtävänä on estää ajatuksenvapauden toteutuminen.

## Termin tausta
Ajatuspoliisi viittaa hallituksen luomaan ammattiryhmään, joka on luotu valvomaan ajatusrikoksia George Orwellin teoksessa *[[Vuonna 1984]]*. Teoksessa maan hallitus pyrkii kontrolloimaan sekä kansalaisten toimia että ajatuksia. Ajatuspoliisit valvovat, etteivät Puolueen jäsenet tee ajatusrikosta, eli ajattele Big Brotheria, Puoluetta tai sen oppeja vastaan. Ajatusrikos oli tuon yhteiskunnan vakavin rikos.

## Nykykielenkäyttö
Nykykielenkäytössä ajatuspoliisi voi kuvata jonkin tahon halua toimia ennaltaehkäisevästi tilanteessa, jossa syytetty on vasta aikeissa toimia. Ajatuspoliisiksi nimitetään tahoa, joka kokee voivansa lokeroida yksilön, olettaa tämän toimivan ennalta-arvattavasti ja lopulta tuomita hänet ennen itse tekoa.

## Katso myös
* Poliittinen korrektius
* Sensuuri

## Lähteet
Lego Justice League – Gotham Breakout

**Lego Justice League – Gotham Breakout** (tunnetaan myös nimillä *Lego DC Comics Superheroes: Justice League – Gotham City Breakout* ja *Justice League – Pako Gotham Citystä*) on vuonna 2016 ilmestynyt Batmaniä ja Oikeuden puolustajia käsittelevä Lego*-*elokuva, jonka on käsikirjoittanut Jim Krieg. Elokuvassa Batman lähtee viettämään lomaa, yhdessä Nightwingin ja Batgirlin kanssa, jolloin Oikeuden puolustajat tuuraavat heitä Gotham Cityssä.

## Äänirooleissa

## Suomenkielisissä äänirooleissa
*Listassa ei kaikkia ääniä eikä hahmoja*

## Aiheesta muualla
*
Suomen joukkue lentopallon Maailmanliigassa 2017

**Suomen miesten lentopallomaajoukkue** osallistui kaudella 2017 lentopallon maailmanliigaan.

## A-maajoukkue
### Maailmanliigan kokoonpano
Ottelumäärä päivitetty 10. kesäkuuta 2017

* Päävalmentaja: Tuomas Sammelvuo   
* Apuvalmentaja, fys. valmentaja: Claudio Rifelli  
* Apuvalmentaja Mikko Häyrinen   
* Joukkueenjohtaja: Jaana Laurila   
* Lääkäri: Jari Syrjänen  
* Fysioterapeutti: Jesse Kutila   
* Fysioterapeutti: Jani Niskakangas   
* Tilastomies Kamil Sołoducha   
* Tiedottaja: Toni Flink  
* Tiedottaja: Heikki Kiiskinen 

## Ottelut

### Suomen otteluiden otteluraportit

**Suomi - Slovenia, 2.6. Soul

[http://www.lentopalloliitto.fi/elamyksia/uutiset/uutisarkisto/2017/06/suomen-hyva-taistelu-palkittiin-eravoitolla.html Otteluraportti Lentopalloliiton sivuilla]

**Suomi - Tšekki, 3.6. Soul

Otteluraportti Lentopalloliiton sivuilla

**Suomi - Korea, 4.6. Soul

[http://www.lentopalloliitto.fi/elamyksia/uutiset/uutisarkisto/korea-nousi-voittoon-viisieraisessa.html Otteluraportti Lentopalloliiton sivuilla]

**Suomi - Slovakia, 8.6. Helsinki

Otteluraportti Lentopalloliiton sivuilla

**Suomi - Kiina, 9.6. Helsinki

[http://www.lentopalloliitto.fi/elamyksia/uutiset/uutisarkisto/suomi-nousi-vaikeuksistaan-voittoon-6438-katsojaa-nautti-jannityspelista.html Otteluraportti Lentopalloliiton sivuilla]

**Suomi - Australia, 10.6. Helsinki

Otteluraportti Lentopalloliiton sivuilla

**Portugali - Suomi, 16.6. Kairo

[http://www.lentopalloliitto.fi/elamyksia/uutiset/uutisarkisto/2017/06/portugali-kaatoi-suomen-maailmanliigassa.html Otteluraportti Lentopalloliiton sivuilla]

**Suomi - Slovenia, 17.6. Kairo

Otteluraportti Lentopalloliiton sivuilla

'''Egypti - Suomi, 18.6. Kairo

Otteluraportti Lentopalloliiton sivuilla

### Ryhmä 2: lopullinen sarjataulukko
Lähetyskirkko

**Lähetyskirkko** Helsingin Ullanlinnassa on Suomen Lähetysseuran kirkko Lähetystalossa. Punatiilisen Lähetystalon ja kirkon on suunnitellut arkkitehti Karl August Wrede ja se otettiin käyttöön vuonna 1900. Lähetysseura myi Lähetystalon toimistotilat vuonna 2018 ja ne muutettiin asuinhuoneistoiksi, Lähetyskirkko jäi Lähetysseuran omistukseen.

Lähetyskirkko on alun perin rakennettu rukoushuoneeksi ja Lähetysseura käytti sitä aluksi siunatessaan matkaan lähtevät lähetystyöntekijät. Nykyään kirkkoa käytetään konserttipaikkana ja vihkikirkkona.

Kirkko on pyritty pitämään alkuperäisessä asussaan. Alttarin molemmin puolin olevat lasimaalaukset ovat valmistuneet vuonna 1922 ja ne on suunnitellut Carl Wilhelm Sjöberg. Lasimaalaukset rikkoontuivat Helsingin pommituksessa 6. helmikuuta 1944. Ne uusittiin vuonna 1952 Sjöbergin alkuperäisten suunnitelmien mukaisina. Maalausten aiheet ovat arkkitehti Wreden ehdotuksen mukaiset ja ne kuvaavat Kristuksen syntymää ja ristiinnaulitsemista ja niissä on myös lähetystyöhön liittyvää symboliikkaa.

Kirkossa on harvinainen alttari-saarnastuoli -yhdistelmä, joka on Museoviraston suojelema. Saarnastuoli on alttarin taka- ja yläpuolella. Alttariseinällä on namibialaisesta punapuusta tehty risti.

## Lähteet
Shōta Iizuka

**Shōta Iizuka** (, s. 25. kesäkuuta 1991 Omaezaki, Shizuokan prefektuuri, Japani) on japanilainen pikajuoksija, viestijuoksun olympiamitalisti.

Iizuka voitti Monctonin alle 20-vuotiaiden MM-kilpailuissa 2010 kultaa 200 metrin juoksussa ajalla 20,67. Ensimmäisissä aikuisten arvokilpailuissaan, Aasian-mestaruuskilpailuissa 2011 hän oli samalla matkalla neljäs. Lontoon olympialaisissa 2012 hän karsiutui 200 metrin alkuerissä ja kuului neljänneksi sijoittuneeseen Japanin joukkueeseen 4&nbsp;×&nbsp;100&nbsp;metrin viestissä.

Iizuka saavutti Kazanin universiadeissa 2013 hopeaa pikaviestissä ja pronssia 200 metrillä. Moskovan MM-kilpailuissa 2013 hän karsiutui 200 metrin välierissä ja oli kuudes 4&nbsp;×&nbsp;100&nbsp;metrin viestissä. Saman vuoden Itä-Aasian kisoissa hän sai kultaa pikaviestissä ja hopeaa 200 metrillä. Incheonin Aasian kisoissa 2014 hän saavutti kultaa 4&nbsp;×&nbsp;400&nbsp;metrin ja hopeaa 4&nbsp;×&nbsp;100&nbsp;metrin viestissä sekä oli neljäs 200 metrillä.

Iizuka juoksi toisen osuuden Japanin 4&nbsp;×&nbsp;100&nbsp;metrin viestijoukkueessa, joka saavutti olympiahopeaa Rio de Janeirossa 2016 Aasian ennätysajalla 37,60. Samojen kilpailujen 200 metrillä hän karsiutui alkuerissä. Lontoon MM-kilpailuissa 2017 hän juoksi toisen osuuden pronssia saaneessa Japanin pikaviestijoukkueessa. 200 metrillä hän karsiutui välierissä. Jakartan Aasian kisoissa 2018 hän sai pronssia 4&nbsp;×&nbsp;400&nbsp;metrin viestissä ja oli kuudes 200 metrillä. Vuodelle 2021 siirretyissä Tokion olympialaisissa hän karsiutui 200 metrin alkuerässä ja Eugenen MM-kilpailuissa 2022 ja Budapestin MM-kilpailuissa 2023 saman matkan välierissä. Pariisin olympialaisissa 2024 hän karsiutui 200 metrin keräilyerissä. Seuraavana vuonna hän sijoittui Gumin Aasian-mestaruuskilpailuissa 200 metrillä neljänneksi. Tokion MM-kilpailuissa hän karsiutui saman matkan alkuerissä.

Iizuka on voittanut Japanin-mestaruuden 200 metrillä 2013, 2016, 2018 ja 2020.

## Henkilökohtaiset ennätykset

## Lähteet
Pirjo Suomela-Chowdhury

**Pirjo Suomela-Chowdhury** on suomalainen diplomaatti. Hän työskentelee ulkoministeriössä Afrikan ja Lähi-idän osaston apulaisosastopäällikkönä. Aiemmin Suomela-Chowdhury toimi Eteläisen ja läntisen Afrikan yksikön päällikkönä. Hän oli Suomen suurlähettiläs Abujassa, Nigeriassa 2014–2018 ja Lusakassa, Sambiassa 2018–2022.

Suomela-Chowdhury on koulutukseltaan yhteiskuntatieteiden maisteri. Hän on työskennellyt ulkoministeriössä vuodesta 1997. Suomela-Chowdhury on toiminut Suomen suurlähetystöissä Pekingissä 2000–2003 ja Santiago de Chilessä 2003–2007. Hän on työskennellyt ministeriössä myös YK:n kehityskysymysten yksikön päällikkönä 2010–2014.

## Lähteet
Dexter Lehtinen

**Dexter Lehtinen** (s. 23. maaliskuuta 1946 Homestead, Florida) on yhdysvaltalainen oikeustieteiden professori, lakimies ja poliitikko. Hän on työskennellyt muun muassa liittovaltion asianajajana (*United States Attorney*) Etelä-Floridan piirissä sekä liittovaltion syyttäjänä (*assistant U.S. Attorney*) Los Angelesissa. Politiikan parissa Lehtinen on toiminut kongressiedustajana Floridan edustajainhuoneessa sekä senaattorina Floridan senaatissa.

Lehtisen sukujuuret ovat Suomesta. Hän on ollut vuodesta 1984 lähtien naimisissa kongressiedustaja Ileana Ros-Lehtisen kanssa.

## Lähteet
Negishi-ryū

**Negishi-ryū** on japanilainen shurikenjutsu- eli heittotähden (shuriken) käyttöä opettava taistelulaji-koulukunta. Se perustettiin hieman ennen Meiji-kauden alkua noin vuonna 1870. Perustaja Negishi Shōrei (1833-1897) opiskeli nuoruudessaan Gan-ryū tyyliä (tunnetaan myös nimellä Ganritsu-ryū), mutta muutti aseena käytettävää shurikenia raskaammaksi perustaessaan oman koulukunnan. Tyyli opettaa myös shurikenin käyttöä yhdessä miekan kanssa. 1900-luvulla tunnetuin koulun edustaja oli viides sōke Saitō Satoshi (1922-2014), joka toimi pitkään myös Nihon Kobudō Shinkōkain (Japanin vanhin klassisten bujutsu-lajien seura) puheenjohtajana.

Nykyaikana Negishi-ryū on sangen vähän tunnettu ja harjoiteltu koryū koulukunta.
__NOTOC__
## Lähteet

### Kirjallisuuslähteet
* 
* 

### Lähdeviittaukset

## Aiheesta muualla
* http://www.koryu.fi/NegishiryuShurikenjutsu.htm
* https://www.oshinkan.com/en/martials-arts/traditions/negishi-ryu-shirai-ryu
Negishi

**Negishi** voi tarkoittaa:

* Negishi, Tokion kaupunginosa Taitōn erillisalueella
* Negishi-linja, JR Higashi-Nihonin rautatielinja 
* Negishi-ryū, japanilainen shurikenjutsun koulukunta
* Akemi Negishi (1934–2008), japanilainen näyttelijä
* Eiichi Negishi (1935–2021), japanilainen kemisti ja Nobelin kemianpalkinnon saaja
Honda Fit Shuttle

**Honda Fit Shuttle** on Hondan vuosina 2011–2015 valmistama tila-automalli, joka perustuu tekniikaltaan Honda Fitiin (Euroopassa Honda Jazz). Se korvasi edeltäneen Honda Airwaven ja seuraajaksi tuli Honda Shuttle.

Perusmallissa on moottorina 1,5-litrainen i-VTEC-bensiinimoottori. Fit Shuttle Hybrid on varustettu 1,3-litraisella i-VTEC-bensiinimoottorilla, jonka apuna on sähkömoottori.

## Lähteet

## Aiheesta muualla
Stavudiini

**Stavudiini** (C10H12N2O4) on nukleosideihin kuuluva orgaaninen yhdiste ja tymidiinin johdannainen. Yhdistettä voidaan käyttää lääketieteessä HIV:n hoitoon. Stavudiini kuuluu WHO:n laatimalle tärkeimpien lääkeaineiden listalle.

## Ominaisuudet ja vaikutusmekanismi
Stavudiini on huoneenlämpötilassa väritöntä kiteistä ainetta. Yhdiste on optisesti aktiivista ja sen ominaiskiertokyky vesiliuoksessa on –39,4. Stavudiini on HIV:n käänteiskopioijaentsyymin inhibiittori. Ihmiselimistössä siitä muodostuu ensin stavudiinimonofosfaattia tymidiinikinaasin katalysoimana ja tämän jälkeen tymidylaattikinaasin ja nukleosididifosfaattikinaasin vaikutuksesta stavudiinidifosfaattia ja varsinaisena aktiivisena metaboliittina toimivaa stavudiinitrifosfaattia.

## Haittavaikutukset
Tyypillisiä stavudiinin aiheuttamia haittavaikutuksia ovat muun muassa pääkipu, huonovointisuus, ripuli ja ihottuma. Vakava suhteellisen yleinen haittavaikutus on neuropatia, jonka oireita ovat muun muassa raajojen puutuminen ja pistely. Yhdiste voi aiheuttaa myös laktisen asidoosin, joka voi olla jopa hengenvaarallinen. Stavudiini voi myös olla maksatoksista ja aiheuttaa haimatulehduksen.

## Lähteet
Anna-Liisa Korhonen

**Anna-Liisa Korhonen** on suomalainen diplomaatti. Korhonen on ollut Suomen suurlähettiläs Nigeriassa, ensin Lagosissa ja vuodesta 2004 uudessa pääkaupungissa Abujassa 2003–2007. Sittemmin hän on työskennellyt ulkoasiainneuvoksena kotimaassa ulkoministeriön hallinnollisella osastolla.

## Lähteet
Anneli Vuorinen

**Anneli Vuorinen** on suomalainen diplomaatti ja Suomen suurlähettiläs.

Vuorinen on ollut suurlähettiläs Nigeriassa Abujassa 2008–2011. Sitä ennen hän hoiti kotimaassa ulkoministeriön globaaliasioiden osaston apulaisosastopäällikön tehtävää vuosina 2005–2007 ja saman osaston osastopäällikön tehtävää 2007–2008. Hän on palvellut myös poliittisella osastolla ja kehitysyhteistyöosastolla. Hän on ollut muun muassa humanitaarisen avun yksikön päällikkö ja taloudellisen ja sosiaalisen kehityksen yksikön päällikkö.

Vuorinen on aiemmin palvellut Suomen pysyvässä YK-edustustossa Genevessä Sveitsissä kahteen otteeseen sekä Suomen suurlähetystössä Etelä-Koreassa. Ennen diplomaatin uraansa hän on työskennellyt sosiaali- ja terveysministeriössä kansainvälisten asioiden sihteerinä ja opetus- ja tiedotustehtävissä.

## Lähteet
Aleksei Tupolev

**Aleksei Andrejevitš Tupolev** (; 20. toukokuuta 1925 Moskova, Neuvostoliitto &#x2013;&nbsp;12. toukokuuta 2001 Moskova) oli neuvostoliittolainen lentokoneiden suunnittelija, joka johti ensimmäisen ääntä nopeamman matkustajakoneen, Tupolev Tu-144:n kehitystä. Hän myös auttoi Buran avaruussukkulan ja pitkän kantaman raskaan pommikoneen Tu-2000:n suunnittelussa. Molempien kehitystyö keskeytettiin myöhemmin rahoituksen puutteen vuoksi.

Tupolev oli kuuluisan Neuvostoliiton lentokoneinsinöörin Andrei Tupolevin poika. Hän valmistui Moskovan ilmailuinstituutista vuonna 1949. Aleksei Tupolev aloitti työskentelyn isänsä johtamassa Tupolevin suunnittelutoimistossa. Hänestä tuli Tupolevin pääsuunnittelija vuonna 1963 ja yleinen suunnittelija vuonna 1973.

## Lähteet

## Aiheesta muualla
* 
*
Notre mal vient de plus loin

**Notre mal vient de plus loin. Penser les tueries du 13 novembre** on ranskalaisen filosofin Alain Badioun teos vuodelta 2016, jonka on kustantanut Fayard. Se on pamfletti, jossa hän käsittelee globaalia kapitalismia, fasismia, islamismia ja terrorismia. Teos on käännetty englanniksi nimellä *Our Wound is not Recent. Thinking the Paris Killings of 13 November, 2016*.

Teoksen nimi *Notre mal vient de plus loin*, ’Haavamme ei ole tuore’, on peräisin näytelmäkirjailija Jean Racinen teoksesta *Faidra*.

Kari Salminen kirjoittaa arviossaan (*[[Kanava (aikakauslehti)|Kanava]]*), että teos ”on kuin yhteiskunnallinen *science fiction* -visio kapitalismin viimeisimmästä vaiheesta – – joka on jo täällä”.

Badiou kirjoittaa, että maailman väestöstä puolet ei elä globaalin kapitalismin piirissä, eivätkä he siten ole työvoimaa eivätkä myöskään kuluttajia. Kapitalismin kannalta he ovat joutoväkeä. He eivät muodosta uhkaa maailman varallisuuden pääosan omistavalle luokalle. Keskiluokka taas näkee heidät uhkana, joka tulee idästä ja etelästä ja uhkaa läntisiä arvoja radikaalina islamismina ja terrorismina.

Badiou käyttää teoksessa termiä *zoning*, jolla hän tarkoittaa sitä, että kapitalismin tavoite on valtioiden purkaminen siten että syntyy vapaita anarkistisia alueita. Kun tämä on saavutettu globaalit yritykset voivat toimia vapaasti ilman sääntelyä.

## Lähteet
Tomb of Horrors

**Tomb of Horrors** on Gary Gygaxin Dungeons & Dragons -roolipelille kirjoittama seikkailu, jonka TSR julkaisi ensimmäisen kerran vuonna 1978. Se tapahtuu Greyhawkin maailmassa. Pelaajahahmot tutkivat Acererak-nimisen lichin hautaa, joka on ansojen ja hirviöiden täyttämä.

Gygax kirjoitti *Tomb of Horrors*in alun perin vuoden 1975 Origins Game Fair -pelimessuille.

Wizards of the Coast julkaisi seikkailun viidennen laitoksen säännöille huhtikuussa 2017 osana *[[Tales from the Yawning Portal]]* -antologiaa..

## Vastaanotto
Verkkosivusto SF Site kuvasi seikkailua klassikoksi, joka yllätti pelaajat vähäisillä hirviöillä ja ansojen paljoudella. Black Isle Studiosin kehittämään tietokoneroolipeli Icewind Daleen otettiin vaikutteita moduulista. Feargus Urquhart totesi, että pelin haluttiin muistuttavan ensimmäisistä retkistä Tomb of Horrorsin kaltaisiin luoliin, jossa on ansoja joka nurkalla ja epäkuolleet kiipeilevät seiniltä.

## Lähteet
Concord (Massachusetts)

**Concord** ([ˈkɒŋkərd], kuten sana *conquered*) on kunta Yhdysvaltojen Massachusettsin osavaltion itäisessä Middlesexin piirikunnassa. Vuoden 2010 väestönlaskennassa sen asukasluku oli 17&nbsp;668. Bostonin metropolialueeseen kuuluva kaupunki sijaitsee runsaan puolen tunnin ajomatkan päässä Bostonin keskustasta länsiluoteeseen kohdassa, jossa Sudbury- ja Assabet-joet yhtyvät Concord-joeksi.

Huhtikuussa 1775 Concordissa käytiin yksi Yhdysvaltain vapaussodan ensimmäisistä taisteluista.

Concord oli 1800-luvulla monien merkittävien kirjailijoiden asuinpaikka. Kaupungin nähtävyyksiin kuuluvat Henry David Thoreaun, Ralph Waldo Emersonin, Nathaniel Hawthornen ja Louisa May Alcottin kotitalot. Säveltäjä Charles Ives sai toiseen pianosonaattiinsa innoituksen Concordin kaupungin menneestä kirjailijaelämästä. Vuonna 1919 julkaistu sävellys tunnetaankin lisänimillä *Concord, Mass., 1840–60* tai *Concord Sonata*.

## Kuvia

File:Ralph Waldo Emerson House (Concord, MA).JPG|Ralph Waldo Emerson House
File:Wheeler-Minot Farmhouse, Concord MA.jpg|Henry David Thoreaun synnyinkoti
File:GreatMeadows.jpg|Great Meadows -&#8288;luonnonsuojelualue
File:Old North Bridge, Concord, Massachusetts, July 2005.JPG|Old North Bridge
File:Orchard House from Little Women.jpeg|Louisa May Alcottin talo
Osara

**Osara** on kylä Hämeenkyrön kunnassa Pirkanmaan maakunnassa. Kylä sijaitsee Kyrösjärven rannalla ja lähellä Hämeenkyrön ja Ikaalisten välistä rajaa.

Osaralla sijaitsee Sasky-koulutuskuntayhtymään kuuluvan Ammatti-instituutti Iisakin yksikkö, jossa voi opiskella maatalousalan perustutkinnon sekä luonto- ja ympäristöalan perustutkinnon. Kylässä on myös Osaran kartano, jonka historia ulottuu 1500-luvulle.

## Lähteet
IKO Matsushima

**International Karate Organization Matsushima**, myös **Kyokushin Kaikan**, myös **IKO3** on japanilainen kyokushinjärjestö, joka perustettiin 1998. Järjestön puheenjohtaja on Yoshikazu Matsushima.

## Historia
Kyokushinin perustaja Mas Oyama perusti kansainvälisen järjestön 1964 ja kuoltuaan 1994 Shokei Matsui jatkoi IKO:n tehtävissä puheenjohtajana. Erimielisyyksien vuoksi Matsushima perusti neljä vuotta myöhemmin oman Kyokushin järjestön. Hän jatkoi omalla järjestöllään vuonna 2000 Oyaman 1975 perustamaa maailmanmestaruuskilpailuja, jotka käydään joka neljäs vuosi.

## Turnauksia
*Painoluokalliset EM-kilpailut (1999–)
*Maailmanmestaruuskilpailut (2000–)
*Painoluokalliset MM-kilpailut (2000–)
*EM-kilpailut (2008–)

## Lähteet
TMS Entertainment

**TMS Entertainment Co., Ltd.** (), aiemmin **Tokyo Movie Shinsha** (), on japanilainen animaatiostudio. Vuonna 1946 perustettu studio on yksi maan vanhimmista. Sen päämaja sijaitsee nykyään Nakanossa, Tokiossa.

## Lähteet

## Aiheesta muualla
* Viralliset sivut 
*
Kantōn tasanko

**Kantōn tasanko** () on Tokiota ympäröivä Japanin suurin tasanko. Tasanko kuuluu Kantōn alueeseen, ja on hyvin tiivisti asuttu. Sen suurista kaupungeista Tokiosta, Jokohamasta, Kawasakista ja Chibasta on muodostunut urbaanin ja teollisen kehityksen keskus.

Tasangon pinnanmuoto vaihtelee. Jokien varsilla on laaksoja, joiden välissä on matalia ylänköjä. Esimerkiksi Tsukuban tiedekaupunki sijaitsee Tsukuban ylängöllä 20 metriä merenpinnan yläpuolella. Ylänkö koostuu hiekka- ja mutakerroksesta, jota kutsutaan "Simosa-ryhmäksi", ja sen yläpuolella olevasta vulkaanisen tuhkan maakerroksesta, jota kutsutaan "Kanto-savikerrokseksi". Tokion läpi virtaavien Meguro- ja Shibuyajokien alkulähde sijaitsee Kantōn tasangolla.

Kantōn tasanko on syntynyt yli 3&nbsp;000 metrin paksuisesta muta- ja hiekkakerrostumasta, joka alkoi kerääntyä 20 miljoonaa vuotta sitten. Noin 130&nbsp;000 vuotta sitten koko Kantōn tasanko oli veden alla. Jokien kuljettama sedimentti kerääntyi vähitellen tämän sisämeren pohjalle, jolloin syntyi tasainen pinta, jota kutsutaan "Tokion kerrokseksi". Seuraavien vuosisatojen aikana merenpinta laski ja Kantōn tasanko nousi merestä laajana tasaisena maastona. Tasanko sai nykyisen muotonsa ja korkeutensa vulkaanisen tuhkakerroksen ansiosta. Vulkaanisen tuhkan kerros kovettui lopulta saveksi ja pystyi pitämää vettä, minkä seurauksena sen päälle muodostui lampia.

## Lähteet
Hello Afrika

__NOTOC__
**Hello Afrika (The Album)** on ruotsalais-nigerialaisen artistin Dr. Albanin albumi, joka julkaistiin vuonna 1990. Albumin tuotti Denniz Pop ja se oli Dr. Albanin esikoisalbumi. Se julkaistiin levy-yhtiöllä SweMix Records.

## Kappaleet

### Alkuperäinen julkaisu
# The Alban Prelude – 1:33
# U & Mi – 3:44
# No Coke – 7:00
# Sweet Reggae Music – 5:25
# Hello Afrika – 5:44
# China Man – 5:04
# Groove Machine II – 2:08
# Proud! (To Be Afrikan) – 4:16
# Our Father (Pater Noster) – 4:40
# Man & Woman – 5:09
# No Coke (No Hasch-Hasch Mix) – 6:10
# Hello Afrika (42 Street Mix) – 6:29
# Thank You (4:19)

### Toinen julkaisu
# The Alban Prelude – 1:35
# U & Mi – 3:47
# No Coke – 6:41
# Sweet Reggae Music – 5:27
# Hello Afrika – 5:45
# Stop the Pollution – 3:42
# Our Father (Pater Noster) – 4:44
# Proud! (To Be Afrikan)– 4:17
# Groove Machine 2 – 2:10
# U & Mi (Remix 91) – 5:02
# No Coke (Float Remix) – 3:49

## Lähteet
Puolet sun auringosta

**Puolet sun auringosta** on suomalaisartisti Laura Voutilaisen lokakuussa 2001 julkaistu viides studioalbumi. Hän julkaisi albumin käyttäen taiteilijanimenään vain etunimeään Laura. 

Albumi julkaistiin ensi kerran lokakuussa 2001, jolloin se sijoittui parhaimmillaan Suomen virallisen albumilistan 14:nneksi. Keväällä 2002 albumista julkaistiin uusittu painos Voutilaisen euroviisuedustajuuden yhteydessä, jolloin se nousi listalle vielä kolmeksi viikoksi. Yhteensä se oli albumilistalla kahdeksan viikkoa. Albumi on saanut yli 17&nbsp;000 kappaleen myynnistä kultalevyn.

Albumilta julkaistiin yhteensä viisi singleä, joista menestynein ”En mielestäin sua saa” nousi muun muassa Suomen soitetuimmaksi radiokappaleeksi lokakuussa 2001.

## Kappaleet

## Lähteet
Teriakki

**Teriakki** oli entisaikoina suosittu yleislääke, jonka uskottiin tehoavan lähes kaikkiin vaivoihin.

Teriakin juuret juontavat antiikin Kreikkaan toiselle vuosisadalle eaa. Teriakkia saatettiin valmistaa kymmenistä ainesosista, kuten erilaisista yrteistä ja oopiumista sekä joskus käärmeen lihasta tai majavan hausteesta. Kreikkalaisten jälkeen teriakin reseptiä parantelivat Rooman keisari Neron henkilääkärinä tunnettu Andromakhos sekä Galenos.

Keskiajalla teriakkia sekoitettiin hunajaan tai viiniin ja käytettiin vastamyrkkynä käärmeenpuremiin ja muihin myrkytyksiin sekä kaikenlaisten muidenkin vaivojen ennaltaehkäisyyn ja hoitoon. Erityisen maineikasta oli renessanssin Venetsiassa valmistettu teriakki. Mustan surman aikana teriakin uskottiin tepsivän ruttoon, sillä sairauden uskottiin johtuvan ruttokäärmeiden myrkyttämistä joista.

Teriakin valmistus oli vaativaa ja ainesosat kalliita. Ainesosat piti kerätä talteen juuri oikeaan aikaan, sillä planeettojen ja tähtikuvioiden aseman uskottiin vaikuttavan kasvien tehoon. Kun lääke oli sekoitettu, sen piti antaa käydä ja kypsyä muutaman vuoden ajan.

Teriakki oli uskomuslääke, jonka parantavat vaikutukset olivat vähäisiä. Se sisälsi kuitenkin vanhaa lääkekasvia merisipulia, joka sisältää sydämen toimintaan vaikuttavaa skillaridiiniglykosidia. Teriakin sisältämä oopiumi toimi särkylääkkeenä, joka helpotti tuskaisen käyttäjän oloa. Se lievensi myös yskää, ripulia ja oksentamista.

## Lähteet
Osaran kartano

**Osaran kartano** on Hämeenkyrössä Osaran kylässä sijaitseva kartano. Sen historia ulottuu ainakin 1540-luvulle. Vuonna 1594 kuningas Sigismund myönsi pari vuotta ennen nuijasodan alkua läänityksessä Hannu Laurinpojalle (1560–1601) Osaran ja Pakulan viisi autiotilaa, joista kartano muodostettiin. Ennen 1600-lukua Satakunnan jalkaväen eli nihtien päällikkönä tunnettu luutnantti (joissain lähteissä vänrikki) Hannu Osara oli kartanon herrana sekä kylän että koko Hämeenkyrön pitäjän mahtavin ja suurituloisin mies. Nuijasodan jälkeen Hannu Osara mitä ilmeisimmin tuomittiin kuolemaan Sigismundin kannattajana vuonna 1601, minkä myötä hän menetti myös rälssitilansa Osarassa ja Inkulassa.

Tamperelainen kauppias C. J. Hildén osti kartanon vuonna 1863. Päärakennus paloi 9.7.1864, ja uusi päärakennus valmistui vasta 1870-luvulla. 

Kartano siirtyi Arthur Gideon Hildénin omistukseen vuonna 1881. Hän perusti kartanon yhteyteen maanviljelyskoulun vuonna 1886 ja toimi koulun johtajana siihen asti kunnes tuli punakaartilaisten murhaamaksi.

## Lähteet
Congressional Black Caucus

**Congressional Black Caucus** (**CBC**) on Yhdysvaltain kongressissa vaikuttava ryhmä, joka ajaa erityisesti afroamerikkalaisten etuja kongressissa. Se perustettiin vuonna 1971. Selkeä enemmistö ryhmän jäsenistä on sen perustamisesta lähtien kuulunut demokraattiseen puolueeseen, mutta sen jäseninä on ollut myös republikaaneja.

Yhdysvaltain 115. kongressissa (2017–19) Black Caucusiin kuului yhteensä 49 jäsentä. Näistä 45 oli edustajainhuoneen edustajia, kaksi senaattoreita ja kaksi ei-äänioikeutettuja kongressiedustajia. Jäsenistä vain yksi (Mia Love, Utah) oli republikaani.

## Ryhmän nykyiset johtohenkilöt
* Steven Horsford (D-NV) – puheenjohtaja
* Yvette Clarke (D-NY) – 1. varapuheenjohtaja
* Troy Carter (D-LA) – 2. varapuheenjohtaja
* Marilyn Strickland (D-WA) – whip
* Lucy McBath (D-GA) – sihteeri

## Lähteet
Poludei

**"Poludei"** (Hullu) on  bulgarialaisen pop-folk-laulaja Andrean single. Single julkaistiin 31. joulukuuta 2015.

## Lähteet